**Zápisnica**

**z 10. zasadnutia Obecného zastupiteľstva vo Vidinej,**

**konaného dňa 14.03.2024**

**Prítomní:** podľa prezenčnej listiny

**Ospravedlnení:** 2 Pavol Bútor, Miroslav Kumštár

**Neospravedlnení:** 0

**Návrhová komisia:** Mgr. art. Miroslav Janšto, Vladimír Ragač, Peter Šupina

**Overovatelia zápisnice:** Emília Boltvanová, Emília Gajdošová

Program:

1. Otvorenie
2. Voľba návrhovej komisie a určenie overovateľov zápisnice
3. Správa o činnosti obecnej rady a kontrola plnenia uznesení
4. Správa o kontrolnej činnosti hlavnej kontrolórky Obce Vidiná za rok 2023
5. Plán kontrolnej činnosti hlavnej kontrolórky Obce Vidiná na 1. polrok 2024
6. Individuálna výročná správa Obce Vidiná za rok 2022
7. Návrh 1. zmeny rozpočtu Obce Vidiná na rok 2024
8. Návrh VZN o určení spádovej materskej školy v zriaďovateľskej pôsobnosti Obce Vidiná
9. Zásady hospodárenia s majetkom Obce Vidiná
10. Rôzne
11. Interpelácia
12. Diskusia
13. Záver

**1 Otvorenie**

**Ing. Ján Šupica** - privítal všetkých prítomných na  rokovaní Obecného zastupiteľstva vo Vidinej. Konštatoval, že v súlade so zákonom je obecné zastupiteľstvo uznášaniaschopné, z deviatich poslancov je 7 prítomných. Pán poslanec Pavol Bútor sa ospravedlnil z dnešného rokovania Obecného zastupiteľstva, Miroslav Kumštár oznámil neskorší príchod na zasadnutie Obecného zastupiteľstva.

**Uznesenie č. 104 zo dňa 14.03.2024**

Obecné zastupiteľstvo vo Vidinej

**SCHVAĽUJE**

program 10. zasadnutia obecného zastupiteľstva

Hlasovanie:

**ZA** 7 František Antalič, Emília Boltvanová, Emília Gajdošová, Bc. Róbert Václavík, Peter Šupina, Vladimír Ragač, Mgr.art. Miroslav Janšto

**PROTI** 0

**ZDRŽAL SA** 0

**NEPRÍTOMNÍ** 2 Pavol Bútor, Miroslav Kumštár,

*Uznesenie bolo prijaté*

**2 Voľba návrhovej komisie a určenie overovateľov zápisnice**

**Ing. Ján Šupica –** za overovateľov zápisnice určil Emíliu Boltvanovú a Emíliu Gajdošovú. Do návrhovej komisie navrholMgr. art. Miroslava Janšta, Vladimíra Ragača, Petra Šupinu.

**Uznesenie č. 105 zo dňa 14.03.2024**

Obecné zastupiteľstvo vo Vidinej

**A. SCHVAĽUJE**

návrhovú komisiu v zložení:Mgr. art. Miroslava Janšta, Vladimíra Ragača, Petra Šupinu

Hlasovanie:

**ZA** 7 František Antalič, Emília Boltvanová, Emília Gajdošová, Bc. Róbert Václavík, Peter Šupina, Vladimír Ragač, Mgr. art. Miroslav Janšto

**PROTI** 0

**ZDRŽAL SA** 0

**NEPRÍTOMNÍ** 2 Pavol Bútor, Miroslav Kumštár

**B. BERIE NA VEDOMIE**

overovateľov zápisnice: Emília Boltvanová, Emília Gajdošová

*Uznesenie bolo prijaté*

**3 Správa o činnosti obecnej rady a kontrola plnení uznesení**

**Ing. Ján Šupica -** informoval, že Obecná rada od posledného Obecného zastupiteľstva zasadala a to konkrétne 12. marca. Na svojom rokovaní zobrala na vedomie správu o činnosti hlavnej kontrolórky obce za rok 2023. Obecná rada prerokovala plán kontrolnej činnosti hlavnej kontrolórky na 1. Polrok 2024, ktorý odporúča obecnému zastupiteľstvu schváliť.

Obecná rada zobrala na vedomie Individuálnu výročnú správu Obce Vidiná za rok 2022, ktorú odporučila schváliť. Jedným s hlavných bodov rokovania bol aj návrh na 1. zmenu rozpočtu obce v roku 2024. Obecná rada predložený návrh zmeny rozpočtu odporúča schváliť. Zároveň zobrala na vedomie upozornenie prokurátora ohľadom VZN o určení spádovej materskej školy v zriaďovateľskej pôsobnosti Obce Vidiná, upozorneniu navrhuje vyhovieť. S uvedeným úzko súvisí aj návrh VZN určení spádovej materskej školy v zriaďovateľskej pôsobnosti Obce Vidiná, ktorý odporučila schváliť. Obecná rada odporúča obecného zastupiteľstvu prijať predložený návrh Zásad hospodárenia a nakladania s majetkom obce. Obecná rada zobrala na vedomie informáciu o zmene organizačného poriadku.

**Uznesenie č. 106 zo dňa 14.03.2024**

Obecné zastupiteľstvo vo Vidinej

**BERIE NA VEDOMIE**

Správa o činnosti obecnej rady a kontrolu plnenia uznesení

*Uznesenie bolo prijaté*

**4 Správa o kontrolnej činnosti hlavnej kontrolórky Obce Vidiná za rok 2023**

**Ing. Ján Šupica –** oboznámil prítomných o správe kontrolnej činnosti, ktorú vypracovala hlavná kontrolórka Obce Vidiná, pani Ing. Gabriela Fábiánová. Cieľom kontrolnej činnosti bolo preverenie hospodárnosti, efektívnosti, účinnosti a účelnosti hospodárenia s verejnými prostriedkami z hľadiska dodržiavania všeobecne záväzných právnych predpisov zo strany zodpovedných osôb a pri kontrolách nefinančnej povahy preverenie súladu so všeobecne záväznými právnymi predpismi, nariadeniami a internými normami obce. V súlade so schváleným plánom kontrolnej činnosti za I. a II. polrok 2023vykonala nasledovné kontroly a spracovala príslušné dokumenty:

* Spracovanie správy o kontrolnej činnosti za rok 2022 v zmysle § 18f ods. 1 písm. e) zákona č. 369/1990 Zb. o obecnom zriadení
* kontrola inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach obce
* spracovanie odborného stanoviska hlavnej kontrolórky k záverečnému účtu obce za rok 2022
* kontrola vybavovania sťažností a petícií v zmysle § 18 d ods. 1) zákona č. 369/1990 Zb. z. o obecnom zriadení, v znení neskorších zmien a predpisov v Obci VidináKontrola plnenia príjmov a výdavkov rozpočtu obce k 30.9.2023, kontrola stavu a vývoja dlhu obce v zmysle § 17 ods. 15 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších zmien a predpisov
* spracovanie stanoviska hlavnej kontrolórky obce k návrhu rozpočtu obce na roky 2024 - 2026

**Uznesenie č. 107 zo dňa 14.03.2024**

Obecné zastupiteľstvo vo Vidinej

**BERIE NA VEDOMIE**

Správu o kontrolnej činnosti hlavnej kontrolórky Obce Vidiná za rok 2023

*Uznesenie bolo prijaté*

**5 Plán kontrolnej činnosti hlavnej kontrolórky Obce Vidiná na 1. polrok 2024**

**Ing. Ján Šupica-** predložil plán kontrolnej činnosti na 1. polrok 2024. Cieľom kontrolnej činnosti je kontrolnými aktivitami prispieť k efektívnemu a účinnému hospodáreniu s verejnými finančnými prostriedkami a s majetkom obce. Plán kontrolnej činnosti:

-spracovanie správy o kontrolnej činnosti za rok 2023 v zmysle § 18f ods. 1 písm. e) zákona č. 369/1990 Zb. o obecnom zriadení.

- kontrola inventarizácie majetku, záväzkov a rozdielu majetku a záväzkov ku dňu riadnej účtovnej závierky v podmienkach obce.

- spracovanie stanoviska hlavnej kontrolórky k záverečnému účtu obce za rok 2023.

**Uznesenie č. 108 zo dňa 14.03.2024**

Obecné zastupiteľstvo vo Vidinej

**SCHVAĽUJE**

Plán kontrolnej činnosti hlavnej kontrolórky Obce Vidiná na 1. polrok 2024

Hlasovanie:

**ZA** 7 František Antalič, Emília Boltvanová, Emília Gajdošová, Vladimír Ragač,

Bc. Róbert Václavík, Peter Šupina, Mgr. art. Miroslav Janšto

**PROTI** 0

**ZDRŽAL SA** 0

**NEPRÍTOMNÍ** 2Pavol Bútor, Miroslav Kumštár

*Uznesenie bolo prijaté*

**6 Individuálna výročná správa Obce Vidiná za rok 2022**

**Ing. Ján Šupica** – individuálna výročná správa obce Vidiná za rok 2022 je zostavená na základe výsledkov ekonomických ukazovateľov. Po skončení rozpočtového roka obec súhrnne spracuje údaje o rozpočtovom hospodárení do záverečného účtu obce – plnenie rozpočtu obce, bilanciu aktív a pasív, prehľad o poskytnutých dotáciách. Návrh záverečného účtu je obec povinná prerokovať najneskôr do 6 mesiacov po uplynutí rozpočtového roka, následne účtovnú závierku overil audítor. Pri overovaní účtovnej závierky audítor overuje tiež dodržiavanie povinností pri zostavovaní rozpočtu obce, či bol záverečný účet obce prerokovaný v určenom termíne, taktiež pravidlá používania návratných zdrojov financovania. V rámci podpory bola spoločensko – kultúrnych a športových aktivít sme v roku 2022 usporiadali tradičné podujatia, ktoré občania už poznajú. Výročná správa obsahuje aj poslanie, vízie a ciele obce. Obec Vidiná nezaznamenala v uvedenom období žiadnu udalosť osobitného významu, ani nebola vystavená významným rizikám a neistotám.

**Uznesenie č. 109 zo dňa 14.03.2024**

Obecné zastupiteľstvo vo Vidinej

**A. BERIE NA VEDOMIE**

Správu audítora o výsledku overenia účtovnej závierky k 31.12.2022

**B. SCHVAĽUJE**

Individuálnu výročnú správu Obce Vidiná za rok 2022

Hlasovanie:

**ZA** 7 František Antalič, Emília Boltvanová, Emília Gajdošová, Vladimír Ragač,

Bc. Róbert Václavík, Peter Šupina, Mgr. art. Miroslav Janšto

**PROTI** 0

**ZDRŽAL SA** 0

**NEPRÍTOMNÍ** 2 Pavol Bútor, Miroslav Kumštár

*Uznesenie bolo prijaté*

18.20 hod. príchod poslanca p. Kumštára

**7 Návrh na 1. Zmeny rozpočtu Obce Vidiná na rok 2024**

**Ing. Ján Šupica** –materiál sa v roku 2024 predkladá v zmysle Zásad rozpočtového hospodárenia Obce Vidiná. Návrh na 1. zmenu rozpočtu Obce Vidiná na rok 2024 je vypracovaný v súlade s ustanoveniami zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako aj Zásad rozpočtového hospodárenia Obce Vidiná. 1. zmena rozpočtu Obce Vidiná na rok 2024 sa vykoná rozpočtovými opatreniami, ktoré sa vykonávajú z dôvodu potreby operatívneho riešenia zmien vo výdavkovej časti.

**Uznesenie č. 110 zo dňa 14.03.2024**

Obecné zastupiteľstvo vo Vidinej

**A. BERIE NA VEDOMIE**

Návrh na 1. zmenu rozpočtu Obce Vidiná v roku 2024

**B. SCHVAĽUJE**

1.zmenu rozpočtu Obec Vidiná v roku 2024

Hlasovanie:

**ZA** 8 František Antalič, Emília Boltvanová, Emília Gajdošová, Vladimír Ragač,

Bc. Róbert Václavík, Peter Šupina, Mgr. art. Miroslav Janšto, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Pavol Bútor

*Uznesenie bolo prijaté*

**8 Návrh VZN o určení spádovej materskej školy v zriaďovateľskej pôsobnosti Obce Vidiná**

**Ing. Ján Šupica–**predložil návrh Všeobecne záväzného nariadenia č. 4/2024 o určení spádovej materskej školy v zriaďovateľskej pôsobnosti Obce Vidiná. Uvedený návrh VZN bol zverejnený na úradnej tabuli obce v čase od 28.02.2024 do 14.03.2024 (vrátane). V stanovenom termíne neboli na obecný úrad doručené žiadne pripomienky k návrhu VZN. Zároveň sa vyhovuje upozorneniu prokurátora ohľadom VZN o určení spádovej materskej školy v zriaďovateľskej pôsobnosti Obce Vidiná.

**Uznesenie č. 111 zo dňa 14.03.2024**

Obecné zastupiteľstvo vo Vidinej

**A. BERIE NA VEDOMIE**

Upozornenie prokurátora č. Pd 25/24/6606-2 zo dňa 05.02.2024, ktoré bolo podané za účelom odstránenia porušenia zákona č. 369/1990 Z.z. o obecnom zriadení v znení neskorších predpisov v ust. § 4 ods. 5 písm. a) bod 6. a zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v ust.§ 8a ods. 1, ku ktorému došlo nečinnosťou spočívajúcou v neurčení spádovej materskej školy v zriaďovateľskej pôsobnosti obce všeobecne záväzným nariadením.

**B. SCHVAĽUJE**

VZN o určení spádovej materskej školy v zriaďovateľskej pôsobnosti Obce Vidiná

Hlasovanie:

**ZA** 8 František Antalič, Emília Boltvanová, Emília Gajdošová, Vladimír Ragač,

Bc. Róbert Václavík, Peter Šupina, Mgr. art. Miroslav Janšto, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Pavol Bútor

*Uznesenie bolo prijaté*

**9 Zásady hospodárenia s majetkom Obce Vidiná**

**Ing. Ján Šupica** – informoval o vypracovaných nových Zásadách hospodárenia s majetkom Obce Vidiná. Obecné zastupiteľstvo poverilo Ekonomickú komisiu s vypracovaním návrhu nových zásad. Niekoľko krát sa uskutočnili pracovné stretnutia k návrhu nových zásad. V prípade otázok odpovedia ekonómka Ing. Rubintová a predseda Ekonomickej komisie Peter Šupina. Obecná rada odporúča obecnému zastupiteľstvu prijať predložený návrh Zásad hospodárenia a nakladania s majetkom obce.

**Uznesenie č. 112 zo dňa 14.03.2024**

Obecné zastupiteľstvo vo Vidinej

**SCHVAĽUJE**

Zásady hospodárenia s majetkom Obce Vidiná

Hlasovanie:

**ZA** 8 František Antalič, Emília Boltvanová, Emília Gajdošová, Vladimír Ragač,

Bc. Róbert Václavík, Peter Šupina, Mgr. art. Miroslav Janšto, Miroslav Kumštár

**PROTI** 0

**ZDRŽAL SA** 0

**NEPRÍTOMNÍ** 1 Pavol Bútor

*Uznesenie bolo prijaté*

**10 Rôzne**

**Ing. Ján Šupica**

- informoval o zmene organizačného poriadku obecného úradu vo Vidinej účinného od 01.04.2024. Zmena vyplynula zo skutočnosti, že zamestnankyňa v materskej škole nastúpila do starobného dôchodku a vedúca školskej jedálne požiadala o ukončenie pracovného pomeru z rodinných dôvodov. Zmena počíta so spojením týchto dvoch pracovných pozícií. Zároveň bolo potrebné aktualizovať pracovné pozície z dôvodu skončenia projektov, ktoré boli financované prostredníctvom Úradu práce sociálnych vecí a rodiny. Druhou zmenou je operatívne doplnenie pracovných úloh do funkcie správcu majetku a hrobných miest a pomocných pracovníkov údržby budov a areálov.

Starosta ďalej informoval o Správe o výchovno– vzdelávacej činnosti, jej výsledkoch a podmienkach materskej školy za školský rok 2022/2023. Správu vypracovala riaditeľka Materskej školy pani Mgr. Marcela Janštová. Predkladaná správa za uplynulý školský rok poukazuje na jednotlivé činnosti školy a realizáciu edukácie. Pedagogický zamestnanci sa snažili zvýšiť kvalitu výchovno – vzdelávacieho procesu tak, aby sa to prejavilo na celkovom rozvoji dieťaťa materskej školy a aby naplnili školský vzdelávací program. Materská škola dosiahla dobré výsledky aj vďaka spolupráci s rodičmi, zriaďovateľom a ďalšími inštitúciami, ktorí svojim ústretovým prístupom boli škole nápomocní.

Starosta informoval o návrhu projektu rekonštrukcie strechy kultúrneho domu, doplnil, že niektoré veci v projekte je potrebné ešte prerokovať. Uvedeným sa bude zaoberať rozšírená Stavebná komisia za účasti projektantov.

Následne informoval, že náš mikroregión, ktorého členom je aj obec Vidiná, podpísal ďalšie memorandum o spolupráci s Banskobystrickým samosprávnym krajom. V roku 2021 sme započali vzájomnú spoluprácu ako jeden z mála regiónov pri tvorbe modelu integrovaných sociálnych a zdravotných služieb. Vďaka spolupráci s Banskobystrickým samosprávnym krajom môžeme sprevádzať na ceste k lekárovi, na úrady, pomôcť pri vybavovaní zdravotných pomôcok, k dispozícii sú SOS náramky, ktoré môžu zachrániť život. Zlepšilo sa riešenie problémových životných situácií obyvateľov. To je len časť služieb, ktoré sú dostupné aj pre obyvateľov Vidinej. V súčasnosti pracujeme na zaregistrovaní opatrovateľskej služby pre mikroregión. Následne bude možnosť preklopenia opatrovateľskej služby na Mikroregión novohradské podzámčie

 **Uznesenie č. 113 zo dňa 14.03.2024**

Obecné zastupiteľstvo vo Vidinej

**BERIE NA VEDOMIE**

Informáciu o zmene organizačného poriadku obecného úradu vo Vidinej účinného od 01.04.2024

*Uznesenie bolo prijaté*

**Uznesenie č. 114 zo dňa 14.03.2024**

Obecné zastupiteľstvo vo Vidinej

**BERIE NA VEDOMIE**

Správa o výchovno– vzdelávacej činnosti, jej výsledkoch a podmienkach materskej školy za školský rok 2022/2023

*Uznesenie bolo prijaté*

**11 Interpelácia**

Nikto z prítomných nemal príspevok k tomuto bodu.

**12 Diskusia**

Nikto z prítomných nemal príspevok do diskusie.

**13 Záver**

**Ing. Ján Šupica** – poďakoval prítomným poslancom a zamestnancom za účasť.

Zapísala: Bc. Mariana Kamenská

Dňa: 14.03.2024

 Ing. Ján Šupica

 starosta obce

**Overovatelia zápisnice:**

Vo Vidinej, dňa ...................................Emília Boltvanová, podpis .........................................................

VoVidinej, dňa ....................................Emília Gajdošová, podpis .....................................................